22.6.2023 г.
BG
Официален вестник на Европейския съюз
C 220/11
ПРИВЕТСТВА НАМЕРЕНИЕТО НА КОМИСИЯТА И НАСЪРЧАВА ДЪРЖАВИТЕ ЧЛЕНКИ ДА ПРЕДПРИЕМАТ СЛЕДНИТЕ ДЕЙСТВИЯ: 14.
Да разгледат риска от развитие на резистентност към антимикробни средства за хуманна и ветеринарна употреба в резултат на употребата на продукти за растителна защита или биоцидни продукти, въз основа на научни изследвания и доказателства, като част от оценката на безопасността и вземането на решения за тези продукти и при появата на нови доказателства да преразгледат взетите решения по целесъобразност.
Когато е необходимо, за съответните продукти следва да се прилагат подходящи условия или ограничения за употреба.
Д.
Препоръчителни целеви стойности за потреблението на антимикробни средства и антимикробната резистентност
ПРИКАНВА ДЪРЖАВИТЕ ЧЛЕНКИ: 15.
Да предприемат подходящи национални мерки с цел да се гарантира, че до 2030 г. общото потребление на антибиотици при хората (в дефинирани дневни дози (ДДД) на 1 000 жители на ден) в обществения и болничния сектор заедно, включително в заведенията за дългосрочни грижи и в условията на домашни грижи, ще бъде намалено с 20 % в Съюза в сравнение с базовата 2019 г. 16.
Да предприемат подходящи национални мерки с цел да се гарантира, че до 2030 г. поне 65 % от общото потребление на антибиотици при хората ще бъде потребление на антибиотици от групата Access, както е определено в AWaRe класификацията на СЗО (64). 17.
Да предприемат подходящи национални мерки с цел да се гарантира, че до 2030 г. общата заболеваемост от инфекции на кръвта, причинени от метицилин-резистентни Staphylococcus aureus (MRSA), (брой на 100 000 души население) ще бъде намалена с 15 % в ЕС в сравнение с базовата 2019 г. 18.
Да предприемат подходящи национални мерки с цел да се гарантира, че до 2030 г. общата заболеваемост от инфекции на кръвта, причинени от резистентни на трето поколение цефалоспорини Escherichia coli, (брой на 100 000 души население) ще бъде намалена с 10 % в ЕС в сравнение с базовата 2019 г. 19.
Да предприемат подходящи национални мерки с цел да се гарантира, че до 2030 г. общата заболеваемост от инфекции на кръвта, причинени от карбапенем-резистентни Klebsiella pneumoniae, (брой на 100 000 души население) ще бъде намалена с 5 % в ЕС в сравнение с базовата 2019 г. Препоръчителният индивидуален принос на държавите членки за постигане на тези целеви стойности на Съюза е представен в приложението към настоящата препоръка. 20.
Да определят показатели и да споделят най-добри практики за тяхното използване, които да подпомогнат постигането на препоръчителните целеви стойности, както и целеви стойности за други аспекти, свързани с АМР, като профилактика и контрол на инфекциите, управление на употребата на антимикробни средства, практики за предписване и обучение.
ПРИВЕТСТВА НАМЕРЕНИЕТО НА КОМИСИЯТА И НАСЪРЧАВА ДЪРЖАВИТЕ ЧЛЕНКИ ДА ПРЕДПРИЕМАТ СЛЕДНИТЕ ДЕЙСТВИЯ: 21.
Да въведат подходящи мерки, за да допринесат за постигането на целта на стратегията „От фермата до трапезата“ и Плана за действие за нулево замърсяване за намаляване с 50 % до 2030 г. на общите продажби в ЕС на антимикробни средства за селскостопански животни и за аквакултури.
Е.
Информираност, образование и обучение
НАСЪРЧАВА ДЪРЖАВИТЕ ЧЛЕНКИ: 22.
Да гарантират, в сътрудничество с висшите и професионалните учебни заведения, както и със заинтересованите страни, и въз основа на изводи от педагогическите и поведенческите науки, че националните учебни планове и програми за продължаващо обучение на, наред с другото, лекари, медицински сестри, акушерки, фармацевти, стоматолози, ветеринарни лекари, специалисти по селско стопанство и агрономически науки, околна среда и екология включват задължително междусекторно обучение и компетентност в областта на АМР, профилактиката и контрола на инфекциите, рисковете за околната среда, биологичната сигурност и управлението на употребата на антимикробни средства, включително разумната употреба на антимикробни средства, както е целесъобразно.
(64) https://www.who.int/publications/i/item/2021-aware-classification.